מסמך זה הוא חומר גלם שנאסף על ידי התחקירנים והעורכים של התוכנית "חיים חדשים".

המסמך מיועד לגולשים אשר צפו בתוכנית ומעוניינים להעמיק או לקרוא את חומר הרקע אשר הוביל אותנו בבניית התוכנית. החומר נאסף ממקורות שונים ברחבי האינטרנט, מספרים, מקטעי וידאו ועוד.

ייתכן ובמסמך יימצאו שגיאות בהפניות למראה המקום או קישורים לא רלוונטיים, אך כאמור, הם רק נתנו לנו את ההשראה לכתיבת השאלות ושימשו אותנו כבסיס לייצור התוכן.   
במידה והגעתם לכאן במקרה, מומלץ קודם לצפות בתוכניות "חיים חדשים" בקישור הבא: <http://www.kab.co.il/kabbalah/short/102412>

**חומר רקע לשיחה "חיים חדשים", מס' 392**

**כוח הטוב וכוח הרע**

**מטרות:**

* **מיפוי כוחות הטוב והרע**
* **הגדרה מה זה טוב ומה זה רע** (בהקשר הכולל, לא בהקשר של יחסים)
* **לבנות מצפן של טוב/רע אובייקטיבי ואוניברסלי.**

**זרימה:**

* **ניגודיות בין טוב ורע בעולם**
* **מהם כוחות הטוב והרע?**
* **המאבק בין טוב לרע**

**פתיחה:**

בתרבויות שונות ישנה התייחסות לכוחות הטוב ורע, לשדים ומלאכים, גיהנום וגן עדן, כוחות האור והחושך.

העולם בנוי מניגודיות של כוחות הטוב והרע. בסרטים יש את "הטובים והרעים", גם בחיים….

כולנו מנסים לבנות עולם שכולו טוב אך במהלך חיינו,כוח הרע הוא חלק בלתי נפרד אשר מקשה על כולנו ברמת הפרט והכלל להגיע לטוב המוחלט.

בתכנית הזאת נרצה להכיר את כוחות הטוב והרע שקיימים בעולם שלנו, מה הקשר בין הכח הטוב לכח הרע, איך מבדילים ביניהם, ואיך כל זה קשור אלינו בני האדם.

**ניגודיות בין טוב ורע**

* **מדוע קיימת ניגודיות בחיים שלנו בכל הקשור לטוב ורע (אור וחושך, גיהנום וגן עדן)?**
* **האם יתכנו חיים ללא ניגודים?**
* **לא אחת אנו מהרהרים: למה יש רע בעולם? לא עדיף שיהיה רק כח של טוב? הרי לזה כולנו משתוקקים.**

**מהם כוחות הטוב והרע**

נעשה הכרות עם הכוחות המשמעותיים האלה:

* **מהם כוחות הטוב?**
* **מהם כוחות הרע? כוחות הרשע?**
* **מה הכוונה בכוחות? האם זו אנרגיה? האם הכוחות האלה נמצאים מעלינו?**
* **מאיפה הם הגיעו?**
* **מי מפעיל אותם?**
* **מה ההשפעה שלהם עלינו ועל חיינו?**
* אנחנו נוטים לייחס תכנות טובות לאור, ולפחד מהחושך. בחושך יש הרגשה של חוסר בטחון, פחד, משהו לא צפוי יכול לקרות. באור יש בהירות, ביטחון, חיים. החושך מתקשר למוות. **האם באמת הטוב נמשך לאור והרע לחושך?**
* **למה אומרים שביום שלישי פעמיים כי טוב?**
* **האם יתכן מצב שבו הכח הרע "ישלוט" בעולם?**

**המאבק בין טוב לרע**

  בכל התרבויות והדתות יש התייחסות למאבק בין הטוב והרע.  מדברים על מלחמת אור בחושך, מלחמת הטוב והרע.

* **האם זה כך? האם קיים מאבק בין כוחות הטוב והרע?**
* **על מה המאבק?**
* **אם לא קיים מאבק, איך להגדיר את הקשר בין כוחות הטוב לכוחות הרע? מה מערכת היחסים ביניהם?**
* **האם יכול להיות שכח הרע ינצח?** (זו מחשבה מאד מפחידה… נראה שלרוע יש הרבה מאד כח, ארוע קשה אחד מפיל אותנו להרבה זמן ולא פשוט להתאושש ממנו. כולנו מפחדים מחיים "רעים". לא בטוח שלאדם יש כח להתמודד עם מציאות שבה שולט הרע. **האם הכח הרע יכול להיות חזק מהכח הטוב? האם המצב הזה יכול להמשך לנצח?**
* **איזה מין עולם יהיה פה אם כח הרע ינצח?**
* **איך אנחנו קשורים למלחמת הכוחות הזאת? איך המלחמה הזאת משפיעה עלינו?**
* **איך אנחנו יכולים להשפיע על המלחמה הזאת?**